૧ જુલાઇ ૨૦૧૬ ના રોજ સવારે ૯:૦૦ કલાકે સ્પંદન ટ્રસ્ટના ડોક્ટરો તથા તબીબ વિદ્યાર્થીઓની ટીમ વડોદરા શહેરના કારેલીબાગ સ્થિત મેન્ટલી ચેલેન્જ્ડ સ્કૂલમાં પહોંચી હતી. અહીં આશરે ૨૦૦ જેટલા મનોવિકલાંગ વિદ્યાર્થીઓની સાથે તેમના વાલીઓ પણ ઉપસ્થિત હતા. આ કેમ્પમાં માનસિક વિકલાંગ વિદ્યાર્થીઓની વિનામૂલ્યે દાંતની તપાસ કરી આપવામાં આવી હતી. તેમજ જરૂરીયાતમંદ દર્દીઓને વિનામૂલ્યે દવાઓ પણ આપવામાં આવી હતી. દાંતના સર્જન ડૉ. સમીપ શેઠ દ્વારા માનસિક વિકલાંગ વિદ્યાર્થીઓને ભવિષ્યમાં પણ દાંતને લગતા રોગોની સારવાર વિનામૂલ્યે કરી આપવાની પ્રતિબદ્ધતા આપવામાં આવી હતી. કાર્યક્રમના અંતે ડૉ. પ્રજ્ઞા બેંકર દ્વારા દાંતની સંભાળ તેમજ દાંતની સ્વચ્છતા અંગે પરિસંવાદ યોજવામાં આવ્યો હતો.